* **Πάσχα στην Μάλτα 3,4+1 μέρες 03-06/05/24, 02-06/05/24. Αεροπορικώς**

**Στο νησί που σχεδόν πάντα έχει ήλιο!**

**Σημείωση:** Δύο αναχωρήσεις για την περίοδο του Πάσχα, για να απολαύσετε το νησί των Ιπποτών, το νησί που έχει σχεδόν πάντα ήλιο, την Μάλτα! Απευθείας πτήσεις, κεντρικά ξενοδοχεία και πρόγραμμα που συνδυάζει τις περιηγήσεις με τον έμπειρο συνοδό μας για να γνωρίσετε τα μέρη, αλλά και ελεύθερο χρόνο για να χαρείτε το ιπποτικό νησί της Μεσογείου!

**1η Μέρα | Απευθείας πτήση για Μάλτα, ξενάγηση πόλης, Κήποι Μπαράκα, τακτοποίηση στο ξενοδοχείο**

Συγκέντρωση στο αεροδρόμιο "ΜΑΚΕΔΟΝΙΑ", έλεγχος εισιτηρίων και απευθείας πτήση για την καρδιά της Μεσογείου, τη Μάλτα, πολιτιστική πρωτεύουσα της Ευρώπης για το 2018, ένα νησί που αποτελεί μια πανδαισία χρωμάτων και αρωμάτων. Κατά την άφιξή μας, γνωριμία με το συνοδό μας, ο οποίος έχει πραγματοποιήσει το συγκεκριμένο ταξίδι επανειλημμένα, γνωρίζει τα μέρη, τις τοπικές παραδόσεις και τη νοοτροπία των κατοίκων. Ξεκινάμε την ξενάγηση στην περίφημη πρωτεύουσα του τάγματος των Ιπποτών του Αγ. Ιωάννη, τη Βαλέτα. Η Βαλέτα είναι οχυρωμένη, χτισμένη πάνω σε ένα στενό ακρωτήρι, πλαισιωμένη από δύο φυσικά λιμάνια και διαθέτει και ένα περήφανο φρούριο, το Saint Elmo. Η πόλη χτίστηκε από τους Ιππότες του Τάγματος του Αγίου Ιωάννη μετά τη Μεγάλη Πολιορκία των Οθωμανών του 1565. Η ξενάγηση γίνεται με τα πόδια, γιατί η κυκλοφορία των αυτοκινήτων απαγορεύεται στο τμήμα της Παλιάς Πόλης. Πρόκειται για μια μοναδική καστρούπολη με ιδιαίτερη ιστορική σημασία και απεριόριστη ομορφιά. Θα περπατήσουμε στα στενά γραφικά δρομάκια και θα απολαύσουμε τα στοιχεία μιας άλλη εποχής. Θα δούμε το παλάτι του Μεγάλου Μαγίστρου και τον καθεδρικό Ναό του Αγ. Ιωάννη, τον πιο εντυπωσιακό ναός της Μάλτας και εξαίρετο δείγμα μαλτέζικου μπαρόκ. Ο ναός ανεγέρθηκε μεταξύ του 1573 και του 1578 ως μοναστική εκκλησία των Ιπποτών του Αγίου Ιωάννη. Στην επίσκεψη μας στο μουσείο θα θαυμάσουμε δύο από τα πιο φημισμένα έργα του Καραβάτζιο, τον «Αποκεφαλισμό του Ιωάννη του Βαπτιστή» και τον «Άγιο Ιερώνυμο». Στη συνέχεια θα κατευθυνθούμε στους περίφημους κήπους Μπαράκα. Θα θαυμάσουμε τους κήπους, απ’ όπου θα δούμε την πανοραμική θέα των δύο φυσικών λιμανιών της Μάλτας και των τριών ιστορικών πόλεων που συνδέονται με τις δύο μεγάλες πολιορκίες του 1565 και 1942. Αν και το ταξίδι στον χρόνο είναι κάτι ανέφικτο, αυτή η βόλτα στις καστροπολιτείες του νησιού, είναι ένα αληθινό βύθισμα στο παρελθόν. Θα περπατήσουμε ακόμη στον κεντρικό πεζόδρομό της, την Triq Ir-Repubblika, με τα παλιά κτίρια με τα «κλειστά» μπαλκόνια και τα καταστήματα με τις vintage επιγραφές, θα δούμε τα κάθετα σοκάκια με τα χρυσόχρωμα, ταλαιπωρημένα κτίρια και τα φθαρμένα palazzi που βρέχονται από την αύρα της θάλασσας. Ελεύθερος χρόνος και το απόγευμα μεταφορά στο ξενοδοχείο μας. Τακτοποίηση στα δωμάτια. Για το βράδυ σας προτείνουμε να περπατήσετε στην παραλιακή του Αγίου Ιουλιανού που σφύζει από ζωή.

**2η Μέρα | Εκδρομή Μόστα – Μεδίνα, περιήγηση**

Πρόγευμα και η σημερινή ημέρα περιλαμβάνει μια εξαιρετική εκδρομή. Θα επισκεφθούμε τον εντυπωσιακό καθεδρικό ναό της Μόστα, με τον τρίτο μεγαλύτερο τρούλο στην Ευρώπη και στην συνέχεια θα μεταφερθούμε στο λόφο του Ραμπάτ για την επίσκεψη στην, όπως αποκαλείται, την Μεδίνα, υποδηλώνοντας τη μυστηριώδη ατμόσφαιρα που την περιβάλλει και που είναι οχυρωμένη σε απόρθητο κάστρο. Είχε διατελέσει στο Μεσαίωνα πρωτεύουσα του νησιού, πριν οι Ιωαννίτες Ιππότες χτίσουν το οχυρό τους κοντά στη θάλασσα. Καταστράφηκε ολοσχερώς από το σεισμό του 1693. Όταν κατέλαβαν οι Ιππότες το νησί η παλιά μαλτέζικη αριστοκρατία εγκαταστάθηκε εδώ. Σήμερα, με προσεκτική συντήρηση και ελεγχόμενη αναπαλαίωση, προσπαθεί με τη βοήθεια και της Unesco να διατηρήσει τη θαυμάσια μπαρόκ αρχιτεκτονική της, η οποία σε πολλές περιπτώσεις είναι συνδυασμένη με χαρακτηριστικά αραβικά στοιχεία. Είναι η πιο κομψή αλλά και η πιο ακριβή περιοχή της Μάλτας. Οι βαριές ολοσκάλιστες ξύλινες πόρτες των σπιτιών της ανοίγουν σπάνια. Στην πόλη δεν υπάρχει εμπορική ζωή, φωτεινές επιγραφές και γενικά φαίνεται να ζει περισσότερο στο ένδοξο παρελθόν παρά στο παρόν. Η μαγική της ατμόσφαιρα δεν έχει αλλοιωθεί από τα πλήθη τουριστών που συρρέουν εκεί. Στη βόλτα μας, θα θαυμάσουμε εντυπωσιακά πυργόσπιτα με χαρακτηριστικά περίτεχνα φανάρια, πετρόχτιστα μοναστήρια και νορμανδικά παλάτια. Αμέσως μετά επιστροφή στο ξενοδοχείο μας. Για το βράδυ σας προτείνουμε να απολαύσετε μια βόλτα με την άμαξα, να φωτογραφήσετε τα magic bus που είναι από το 1950, να δοκιμάσετε την κουζίνα της, που φημίζεται για το φρέσκο ψάρι και για τις σούπες λαχανικών.

**3η Μέρα | Προαιρετική εκδρομή στο Γκόζο (Gozo)**

Τη σημερινή ημέρα σας προτείνουμε μια ολοήμερη εκδρομή στο μαγευτικό νησάκι Γκόζο. Για να φθάσουμε στο δεύτερο μεγαλύτερο νησί του Αρχιπελάγους της Μάλτας, μεταφερόμαστε στο πορθμείο και επιβιβαζόμαστε στο ferry boat. Η εξαιρετική ομορφιά του τοπίου, τα υπέροχα σπίτια και αγροικίες, η εναλλαγή των εικόνων που θα συναντήσετε θα σας πείσουν γρήγορα, για το πόσο άξιζε η επίσκεψη σας στο νησί του Γκόζο. Θα επισκεφθούμε το Rabat, με το περίφημο κάστρο, την παλιά πόλη, την περιοχή, όπου κατοικούσε η νύμφη Καλυψώ, αλλά και παραλία Rambla, όπου γυρίστηκε η ταινία Τροία. Ακόμη θα επισκεφθούμε και το γραφικό ψαροχώρι Σλέτι, όπου θα έχουμε χρόνο για γεύμα και αγορές για αναμνηστικά.

**4η Μέρα | Εκδρομή στις τρεις πόλεις (Senglea, Vitoriossa, Cospicoua)**

Πρόγευμα στο ξενοδοχείο και αναχώρηση για να γνωρίσουμε τις περιοχές των 3 πόλεων - την Κοσπίκουα, την Βιτοριόζα και την Σέγκλια, έδρα των Ιωαννιτών Ιπποτών κατά την μεγάλη πολιορκία του 1565 (The three cities). Ένα μοναδικό σύμπλεγμα αρχιτεκτονικών κατασκευών κάστρων, κατοικιών και σημαντικών κτιρίων, τα οποία είναι κτισμένα σε μια υπέροχη θέση στο Μεγάλο Λιμάνι (Grand Harbour) και έχουν έντονες επιρροές από τους Φοίνικες, Ρωμαίους, Άραβες, Νορμανδούς, Ιωαννίτες Ιππότες και τους Βρετανούς. Από τις επάλξεις τους θα απολαύσουμε την μαγική θέα της Βαλέττας και θα περιπλανηθούμε στα Μεσαιωνικά στενά, με τα κτίρια της Ιερής εξέτασης, των Μοναστηριών, την πλατεία των εκτελέσεων, το σπίτι του δήμιου. Τελειώνοντας, χρόνος ελεύθερος και επιστροφή στο ξενοδοχείο μας.

**5η Μέρα | Μετάβαση στο αεροδρόμιο – Απευθείας Πτήση επιστροφής**

Προετοιμασία για αναχώρηση και στη συνέχεια μεταφορά στο αεροδρόμιο για την πτήση της επιστροφής. Άφιξη στην πόλη μας με τις καλύτερες εντυπώσεις.

**Στην εκδρομή 3+1 ημέρες δεν περιλαμβάνεται η 4η ημέρα του προγράμματος**

* ΑΠΕΥΘΕΙΑΣ ΕΓΓΥΗΜΕΝΕΣ ΠΤΗΣΕΙΣ THΣ RYANAIR
* ΔΙΑΜΟΝΗ ΣΕ ΚΕΝΤΡΙΚΑ ΞΕΝΟΔΟΧΕΙΑ
* ΠΟΛΥΤΕΛΗ ΛΕΩΦΟΡΕΙΑ ΓΙΑ ΤΗΝ ΕΚΤΕΛΕΣΗ ΤΟΥ ΠΡΟΓΡΑΜΜΑΤΟΣ, ΕΞΑΣΦΑΛΙΖΟΝΤΑΣ ΤΙΣ ΚΑΛΥΤΕΡΕΣ ΣΥΝΘΗΚΕΣ ΓΙΑ ΤΟ ΤΑΞΙΔΙ ΣΑΣ
* ΕΜΠΕΙΡΟΣ ΑΡΧΗΓΟΣ – ΣΥΝΟΔΟΣ, ΓΝΩΣΤΗΣ ΤΗΣ ΙΣΤΟΡΙΑΣ ΚΑΙ ΚΟΥΛΤΟΥΡΑΣ ΤΟΥ ΝΗΣΙΟΥ
* ΟΛΟΚΛΗΡΩΜΕΝΟ ΠΡΟΓΡΑΜΜΑ ΞΕΝΑΓΗΣΕΩΝ
* ΑΝΑΛΥΤΙΚΗ ΕΝΗΜΕΡΩΣΗ ΓΙΑ ΟΤΙ ΠΡΕΠΕΙ ΝΑ ΓΝΩΡΙΣΕΤΕ ΓΙΑ ΤΟ ΤΑΞΙΔΙ
* ΤΑΞΙΔΙΩΤΙΚΗ ΑΣΦΑΛΙΣΗ

* ΝΑ ΚΑΝΕΤΕ ΒΟΛΤΑ ΜΕ ΤΙΣ ΠΑΡΑΔΟΣΙΑΚΕΣ ΒΑΡΚΟΥΛΕΣ LUZZU
* ΝΑ ΔΟΚΙΜΑΣΕΤΕ ΑΥΘΕΝΤΙΚEΣ ΜΑΛΤΕΖΙΚΕΣ ΓΕΥΣΕIΣ
* ΝΑ «ΒΓΑΛΕΤΕ» ΦΩΤΟΓΡΑΦΙΕΣ ΣΤΟΥΣ ΚΗΠΟΥΣ ΜΠΑΡΑΚΑ
* ΝΑ ΠΡΑΓΜΑΤΟΠΟΙΗΣΕΤΕ ΒΟΛΤΑ ΜΕ ΑΜΑΞA
* ΝΑ «ΧΑΘΕΙΤΕ» ΣΤΑ ΣΤΕΝΑ ΤΗΣ ΒΑΛΕΤΑ

|  |  |  |  |  |  |  |
| --- | --- | --- | --- | --- | --- | --- |
| **Μάλτα 3 + 1 μέρες** | | | | | | **Αναχώρηση: 03/05/24 - Πακέτο εκδρομής** |
| **Ξενοδοχείο** | **Κατ.** | **Διατροφή** | **Τιμή σε δίκλινο, τρίκλινο Non Ref / Κανονική Τιμή** | **Τιμή παιδιού εως 12 ετών Non Ref / Κανονική Τιμή** | **Τιμή μονόκλινου Non Ref / Κανονική Τιμή** | **Γενικές πληροφορίες** |
| Golden Tulip  St. Juliens | 4\*. | Πρωινό | 309€ | 369€ | 209€ | 259€ | 469€ / 499€ | Πτήσεις με την Ryanair Θεσσαλονίκη - Μάλτα: 11:10-11:55   Μάλτα - Θεσσαλονίκη: 06:05-08:30 |
| Preluna  Σλιέμα | 4\*plus | Πρωινό | 325€ | 389€ | 219€ | 269€ | 489€ / 539€ |
| Radisson Blu  Αγ. Ιουλιανός | 5\* | Πρωινό | 449€ | 499€ | 259€ | 295€ | 709€ / 779€ |
| **Στη τιμή περιλαμβάνονται:** Αεροπορικά εισιτήρια με την Ryanair. Ένα προσωπικό αντικείμενο - χειραποσκευή (διαστάσεων 40\*20\*25εκ) και μία χειραποσκευή 10 κιλών ανά άτομο (διαστάσεων 55\*40\*20εκ.) | Περιηγήσεις σύμφωνα με το πρόγραμμα & πρωινό καθημερινά. Τρείς (3) διανυκτερεύσεις στο ξενοδοχείο της επιλογής σας. Πρωινό ανάλογα με το ξενοδοχείο της επιλογής σας ( καθημερινά). Ελληνόφωνος ξεναγός-αρχηγός. Ασφάλεια αστικής ευθύνης. ΦΠΑ. **Δεν περιλαμβάνονται:** Σύνολο φόρων 165€ κατ’ άτομο. Είσοδοι σε µουσεία & θεάματα και ό,τιδήποτε προαιρετικό ή προτεινόμενο | Οι δημοτικοί φόροι Πρόγραμμα διακοπών (χωρίς πρόγραμμα ξεναγήσεων) -50€ ανά άτομο. Ότι δεν αναφέρεται στο πρόγραμμα ή αναγράφεται ως προαιρετικό ή προτεινόμενο. Ειδική ασφαλιστική κάλυψη για ακύρωση ταξιδιού λόγω ασθένειας COVID19: 15€. Ζητήστε αναλυτικότερες πληροφορίες. **Σημείωση:** Παρακαλούμε να έχετε μαζί σας τριπλούς αντάπτορες (στα δωμάτια έχει πρίζες βρετανικού τύπου) για τη φόρτιση των κινητών ή laptop. | | | | | | |
|

|  |  |  |  |  |  |  |
| --- | --- | --- | --- | --- | --- | --- |
| **Μάλτα 4 + 1 μέρες** | | | | | | **Αναχώρηση: 02/05/24 - Πακέτο εκδρομής** |
| **Ξενοδοχείο** | **Κατ.** | **Διατροφή** | **Τιμή σε δίκλινο, τρίκλινο Non Ref / Κανονική Τιμή** | **Τιμή παιδιού εως 12 ετών Non Ref / Κανονική Τιμή** | **Τιμή μονόκλινου Non Ref / Κανονική Τιμή** | **Γενικές πληροφορίες** |
| Diplomat Σλιέμα | 4\*. | Πρωινό | 539€ | 589€ | 349€ | 389€ | 769€ / 809€ | Πτήσεις με την Ryanair Θεσσαλονίκη - Μάλτα: 10:25-11:10   Μάλτα - Θεσσαλονίκη: 06:05-08:30 |
| Preluna  Σλιέμα | 4\*plus | Πρωινό | 545€ | 589€ | 359€ | 395€ | 779€ / 819€ |
|
| **Στη τιμή περιλαμβάνονται:** Αεροπορικά εισιτήρια με την Ryanair. Ένα προσωπικό αντικείμενο - χειραποσκευή (διαστάσεων 40\*20\*25εκ) και μία χειραποσκευή 10 κιλών ανά άτομο (διαστάσεων 55\*40\*20εκ.) | Περιηγήσεις σύμφωνα με το πρόγραμμα & πρωινό καθημερινά. Τέσσερις (4) διανυκτερεύσεις στο ξενοδοχείο της επιλογής σας. Πρωινό ανάλογα με το ξενοδοχείο της επιλογής σας ( καθημερινά). Ελληνόφωνος ξεναγός-αρχηγός. Ασφάλεια αστικής ευθύνης. ΦΠΑ. **Δεν περιλαμβάνονται:** Σύνολο φόρων 165€ κατ’ άτομο. Είσοδοι σε µουσεία & θεάματα και ό,τιδήποτε προαιρετικό ή προτεινόμενο | Οι δημοτικοί φόροι Πρόγραμμα διακοπών (χωρίς πρόγραμμα ξεναγήσεων) -50€ ανά άτομο. Ότι δεν αναφέρεται στο πρόγραμμα ή αναγράφεται ως προαιρετικό ή προτεινόμενο. Ειδική ασφαλιστική κάλυψη για ακύρωση ταξιδιού λόγω ασθένειας COVID19: 15€. Ζητήστε αναλυτικότερες πληροφορίες. **Σημείωση:** Παρακαλούμε να έχετε μαζί σας τριπλούς αντάπτορες (στα δωμάτια έχει πρίζες βρετανικού τύπου) για τη φόρτιση των κινητών ή laptop. | | | | | | |
|